CELEX: 62009TO0498
Language: sk
Date: 2010-09-24 00:00:00
Title: Uznesenie Všeobecného súdu (odvolacia komora) z 24. septembra 2010. # Petrus Kerstens proti Európskej komisii. # Odvolanie - Verejná služba - Úradníci - Povýšenie. # Vec T-498/09 P.

Zbierka súdnych rozhodnutí

                             UZNESENIE VŠEOBECNÉHO SÚDU (odvolacia komora)
                                          z 24. septembra 2010

                                                      Vec T-498/09 P

                                                     Petrus Kerstens
                                                          proti
                                                    Európskej komisii

             „Odvolanie — Verejná služba — Úradníci — Povýšenie — Povyšovanie za rok 2005 —
        Pridelenie prednostných bodov — Dôkazné bremeno — Právo na obranu — Odvolanie, ktoré je
                         čiastočne zjavne neprípustné a čiastočne zjavne nedôvodné“

     Predmet:         Odvolanie podané proti rozsudku Súdu pre verejnú službu Európskej únie (druhá
                      komora) z 29. septembra 2009, Kerstens/Komisia (F-102/07, Zb. VS s. I-A-1-359
                      a II-A-1-1881), smerujúce k zrušeniu tohto rozsudku

     Rozhodnutie: Odvolanie sa zamieta. Petrus Kerstens znáša svoje vlastné trovy konania a je povinný
                  nahradiť trovy konania, ktoré vznikli Európskej komisii v rámci tohto konania.

                                                          Abstrakt

     1. Odvolanie — Dôvody — Prípustnosť — Právne otázky
     (Štatút Súdneho dvora, príloha I článok 11 ods. 1)

     2. Úradníci — Povýšenie — Porovnávacie hodnotenie zásluh — Spôsoby
     (Služobný poriadok úradníkov, článok 45 ods. 1)

     3. Konanie — Písomná časť konania

     1. Podľa článku 11 prílohy I Štatútu Súdneho dvora odvolanie na Všeobecnom súde sa obmedzuje na
     právne otázky. Súd pre verejnú službu má ako jediný právomoc zistiť skutkový stav, okrem prípadu, ak
     by vecná nesprávnosť jeho zistení vyplývala z dokumentov v spise, ktoré mu boli predložené, a tento
     skutkový stav posúdiť.

     V rámci odvolania na Všeobecnom súde je teda prípustné, aby dotknutá osoba namietala nesprávne
     právne posúdenie výkladu ustanovení uplatniteľných v oblasti hodnotenia úradníkov.
                                                                                                    (pozri body 25 a 26)

             Odkaz:

             Všeobecný súd, 19. marca 2010, Bianchi/ETF, T-338/07 P, bod 61 a citovaná judikatúra

SK
          ECLI:EU:T:2010:406                                                                                          1
 ---pagebreak---                                               ABSTRAKT – VEC T-498/09 P
                                                 KERSTENS/KOMISIA

2. Aj keď správy o služobnom postupe ako celok predstavujú podstatný základ pre preskúmanie
predchádzajúce prideľovaniu prednostných bodov, ktoré má k dispozícii každé generálne riaditeľstvo
a preto musí existovať určitá koherencia medzi bodmi za zásluhy a počtom prednostných bodov
pridelených úradníkom, predsa však nemožno z toho vyvodiť, že medzi bodmi za zásluhy
a prednostnými bodmi existuje presný aritmetický vzájomný vzťah. Zavedenie prednostných bodov má
totiž umožniť generálnym riaditeľstvám odmeniť úradníkov, o ktorých sa domnievajú, že preukázali
osobitné zásluhy, ktoré samotné body za zásluhy neodrážajú, pretože ich výsledky presahujú ich
individuálne ciele alebo že ich úsilie a výsledky boli vynikajúce. V tomto rámci generálne riaditeľstvá
majú využiť mieru voľnej úvahy, ktorej by boli pozbavené stanovením vzájomného vzťahu medzi
prednostnými bodmi a bodmi za zásluhy.
                                                                                                             (pozri bod 29)

        Odkaz:

        Súd prvého stupňa, 23. novembra 2006, Lavagnoli/Komisia, T-422/04, neuverejnený v Zbierke, body 61 a 62; Súd
        prvého stupňa 1. apríla 2009, Valero Jordana/Komisia, T-385/04, Zb. VS. s. I-A-2-1 a II-A-2-1, body 138 a 153

3. Ústna časť konania je rovnako ako písomná časť podstatnou časťou, a s výnimkou určitých výslovne
stanovených prípadov, povinnou časťou súdneho konania, ktorá umožňuje účastníkom konania
užitočne predložiť svoje argumenty a najmä sa vyjadriť k tvrdeniam alebo k dôkazom, ku ktorým sa
nemohli vyjadriť v priebehu písomnej časti konania. Okolnosť, že dotknutá osoba nemohla písomne
predložiť niektoré zo svojich pripomienok o veci samej, pretože Súd pre verejnú službu rozhodol
povoliť predloženie repliky iba pokiaľ sa týka otázok prípustnosti, nemôže teda založiť porušenie práva
na obranu.
                                                                                                             (pozri bod 38)

        Odkaz:

        Súdny dvor, 1. apríla 1982, Holdijk a i., 141/81 až 143/81, Zb. s. 1299, bod 7; Súd prvého stupňa, 27. októbra 1994,
        Mancini/Komisia, T-508/93, Zb. VS s. I-A-239, II-761, body 33 a 34

2                                                                                                     ECLI:EU:T:2010:406